Държавен вестник, бр. 13, 2021 г., стр. 206

СТР.  206	
Д Ъ Р Ж А В Е Н  В Е С Т Н И К 	
БРОЙ  13
3. Заповедта да се обнародва в „Държавен 
вестник“.
Заповедта подлежи на обжалванe по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
За министър: 
Ил. Тодорова
863
ЗАПОВЕД № РД-124
от 8 февруари 2021 г.
Производство по реда на глава седма, чл. 99 и сл. 
от Административнопроцесуалния кодекс (АПК)
На основание чл. 99, т. 1 във връзка с чл. 100 
от Административнопроцесуалния кодекс и док­
лад с изх. № 95-00-479/1.02.2021 г. от директора 
на дирекция „Национална служба за защита на 
природата“, поради допуснати съществени нару­
шения на изискванията за законосъобразност:
1. Отменям изцяло Заповед № РД-987 от 
10.12.2020 г. на министъра на околната среда и 
водите, обн., ДВ, бр. 5 от 19.01.2021 г., за обя­
вяване на защитена зона BG0000116 „Камчия“.
2. Възобновявам производството по изда­
ване на заповедта за обявяване на посочената 
защитена зона. 
3. Връщам административната преписка за 
ново произнасяне на етап съобщаване на общест­
веността за изработения проект на заповед при 
спазване на изискванията на чл. 12, ал. 3 и сл. 
от Закона за биологичното разнообразие (ЗБР). 
Мотиви: Производството е образувано въз 
основа на доклад с изх. № 95-00-479/1.02.2021 г. 
В доклада се посочва, че във връзка с извършена 
вътрешна проверка в дирекция „Национална 
служба за защита на природата“ по отношение 
на начина на провеждане на процедурата по 
обществен достъп на проекта на заповед за обя­
вяване на защитена зона BG0000116 „Камчия“ 
е установено следното:
На 25.09.2020 г. на страницата на МОСВ са 
публикувани за обществени обсъждания проекти 
на заповеди за обявяване на 50 бр. защитени 
зони за опазване на природните местообитания 
и на дивата флора и фауна. 
От публикуваните 50 бр. проектозаповеди, 
по отношение на проекта на заповедта за обя­
вяване на защитена зона BG0000116 „Камчия“ 
проверката установява наличие на технически 
проблем, поради който направеното обявление 
на страницата на МОСВ се публикува на две 
места в раздела за обществени обсъждания в 
тема „Природа“. За защитена зона BG0000116 
„Камчия“ публикуваните линкове в едната част 
на страницата за обществено обсъждане отварят 
стари, архивни файлове от предишни общест­
вени обсъждания през 2014 г. В другата част 
на страницата се отварят коректните файлове. 
От съдържанието на погрешно публикувания 
линк е било видимо, че това е стара проектозапо­
вед от 2014 г. Най-отгоре на проекта на заповедта 
е посочена годината, в която тя е изготвена, 
като има съществено различие в използваните 
бланки и съдържанието на заповедите от 2014 г. 
и 2020 г. Въпреки обозначението за две различни 
години в процедурата за обществено обсъждане 
за заинтересованите лица е била налице пред­
поставка за невъзможност да предоставят ясни 
мотивирани писмени становища, възражения и 
предложения за проекта на заповед.
Съгласно разпоредбата на чл. 12 от Закона за 
биологичното разнообразие проектът на заповед 
за обявяване на всяка защитена зона следва да 
бъде съобщен на обществеността, като в едноме­
сечен срок от обявлението заинтересованите лица 
могат да предоставят на министъра на околната 
среда и водите мотивирани писмени станови­
ща, възражения и предложения по проекта на 
заповед относно забраните и ограниченията. 
В конкретния случай от постъпилите редица 
становища по публикуваната за обществено 
обсъждане проектозаповед става ясно, че заин­
тересовани граждани и организации са имали 
възможност и са взели участие в процеса на 
вземане на решение по коректния проект на за­
повед. При подготовка на окончателните проекти 
на заповеди са взети предвид всички постъпили 
становища, включително и тези, постъпили след 
крайния срок, както е видно от съответния доклад 
(изх. № 95-00-5748/10.12.2020 г.) и приложените 
към тях справки. Въпреки това възникналият 
технически проблем е създал предпоставка за 
объркване и ограничаване правото на становища, 
възражения и предложения на заинтересованите 
лица в рамките на едномесечния срок по чл. 12, 
ал. 5 от Закона за биологичното разнообразие, 
което може да бъде определено като нарушаване 
на административнопроизводствените правила, 
въпреки наличието на коректната информация 
в същата рубрика на интернет страницата на 
МОСВ. Ограничаването на правото на станови­
ща, възражения и предложения по смисъла на 
чл. 12 от Закона за биологичното разнообразие 
води до съществено нарушение на администра­
тивнопроизводствените правила.
Съгласно разпоредбата на чл. 99, т. 1 от АПК 
необходими предпоставки за възобновяване на 
производството по издаването на акта са липсата 
на оспорване пред съда, влизането му в сила и 
наличието на съществено нарушение на някое 
от изискванията за законосъобразността му. В 
случая при издаване на Заповед № РД-987 от 
10.12.2020 г. на министъра на околната среда и 
водите, обн., ДВ, бр. 5 от 19.01.2021 г., за обявя­
ване на защитена зона BG0000116 „Камчия“ е 
налице нарушаване на административнопроиз­
водствените правила при прилагане на чл. 12 от 
ЗБР. По своята същност установеното нарушение 
представлява нарушаване на изискванията за 
законосъобразност на издадена заповед.
Предвид изложеното, при наличие на пред­
поставките за възобновяване на производство­
то, се обуславя необходимостта от отмяна на 
Заповед № РД-987 от 10.12.2020 г. на министъра 
на околната среда и водите, обн., ДВ, бр. 5 от 
19.01.2021 г., на основание чл. 99, т. 1 във връзка 
с чл. 100 от АПК.
Настоящата заповед да се обнародва в „Дър­
жавен вестник“.
Министър: 
Е. Димитров
862